Club Atlético Vélez Sarsfield

Club Atlético Vélez Sársfield qu'ei ua associacion esportiva argentina basada autorn deu son estadi de fotbòl dens lo quartièr de Liniers. La soa màger activitat qu'ei justament lo fotbòl e la soa equipa qu'ei un deus 5 grans deu campionat argentin de purmèra division de fotbòl. Istòria Lo club que ho fondat lo 1 de genèr de 1910 dens lo quartièrs de Villa Luro a Buenos Aires dab lo nom de Club Atlético Argentinos de Vélez Sársfield. Vélez Sársfield qu'èra lo nom de la gara deu camin de hèr (uei estacion Floresta). Per las camisas lo blanc que ho causit per estar mei economic e aisit de trobar. En 1913 qu'adoptè lo son nom actuau. Per ua estona las colors de las camisa que hon las de la banèra italiana (e lo club qu'èra justament estat fondat per italians). A partir de 1931 Vélez Sarfield que comencè la soa istòria dehens lo fotbòl professionau e a partir de 1932 lo son estadi que ho chafrta la Hortalessa (el Fortín) per'mor de la dificultat antaus sons adversaris d'i remportar la mendra victòria. Vélez que ganhè lo son purmèr campionat argentin de pirmèra division en 1968 qui s'èra jogat dab tres equipas en posicions tòcatocantas : Racing, River Plate e Vélez Sarfield. Que joguèt la Copa Libertadores de América ua purmèra vegada en 1980. Que tornè estar campion d'Argentina en 1993 (peu dusau còp). Mes la grana annada que ho 1994 (dab l'entrenament de Carlos Bianchi) : campion d'America (dab la copa Libertadores de América) dab un gòl d'Omar Asad puish deu monde (dab la Copa Intercontinentau). Arron que hore campion d'Argentina : aubertura 1995 (3au vegada), clavadura 1996 (4au), clavadura 1998 (5au), clavadura 2005 (6au), clavadura 2009 (7au), clavadura 2011 (8au), aubertura 2012 (9au), primera pivisión 2012/13 (10au), Supercopa Argentina 2013. Ligam extèrne Site oficiau (br) Portau d’Argentina